Rein Otsasoni Fond

Rein Otsasoni Fond on 24. mail 2006 asutatud sihtasutus, mille eesmärk on toetada Eesti üliõpilaste ja noorteadlaste õpinguid ja teadusuuringuid ning arendada heategevust.

Fond on saanud nime taasiseseisvumise järgse Eesti Panga esimese presidendi ning Eesti Krediidipanga asutaja ja presidendi Rein Otsasoni järgi ning see asutati tema 75. sünniaastapäeval.

Sihtasutuse esimene juhataja oli aastatel 2006–2011 Krediidipanga juhatuse aseesimees Valmar Moritz. Alates 2011. aastast on sihtasutuse juhataja Veljo Otsason.

Sihtasutuse nõukogusse kuulusid algselt Valentina Otsason, Ain Soidla ja Andrus Kluge. Pärast Andrus Kluge lahkumist nõukogust 2011. aastal lisandusid veel Marju Arras, Marina Laaneväli ja Ruslan Dontsov.

Rein Otsasoni Fond asutati Eesti Krediidipanga ning Rein Otsasoni perekonna ja kolleegide poolt.

 Struktuur 

Sihtasutuse Rein Otsasoni Fond juures tegutseb kaks allfondi:
 Stipendiumifond, millest toetatakse Eesti või välismaa kõrgkoolides magistri- või doktoriõppes rahanduse või majanduse erialal õppivate kuni 35-aastaste Eesti kodanike õpinguid ja teadusuuringuid. Aastatel 2007–2010 oli stipendiumi suuruseks 30 000 Eesti krooni, alates 2011. aastast on stipendiumi väärtuseks 2000 eurot. Stipendiaadid kuulutatakse välja igal aastal Rein Otsasoni sünniaastapäevaks, 24. maiks.

 Toetusfond, millest eraldatakse raha heategevusega seotud ürituste ja programmide läbiviimiseks. Üheks peamiseks prioriteediks on Eesti lasterikaste perede toetamine. Toetusfondi abil valmis 1. juunil 2010 avatud SOS Lasteküla Põltsamaal, mille rajamisse panustas fond 420 000 krooni. Lisaks on toetusfond toetanud mittetulundusühingu Clinic Clowns Eesti projekti "Doktor Kloun", mille eesmärk on pakkuda keerulises olukorras lastele tervislikku meelelahutust.

 Stipendiaadid 
 2007 
Esimesed Rein Otsasoni stipendiumid anti üle 24. mail 2007. Stipendiumi said:Anti kätte esimesed Rein Otsasoni Fondi stipendiumid (Eesti Krediidipanga pressiteade, 24. mai 2007)
 Jelena Hartšenko (Tallinna Tehnikaülikool) – doktoritöö kirjutamiseks jaepanganduse arenguperspektiividest konsolideeruvas ja internatsionaliseeruvas finantskeskkonnas;
 Mark Kantšukov (Tartu Ülikool) – magistritöö kirjutamiseks ärirahanduse ja panganduse teemadel;
 Aaro Hazak (Tallinna Tehnikaülikool) – doktoritöö kirjutamiseks Euroopa Liidu ettevõtete jätkusuutlikkust mõjutavatest teguritest.

 2008 
Teised Rein Otsasoni stipendiumid anti üle 23. mail 2008. Stipendiumi said:Selgusid Rein Otsasoni Fondi stipendiumi saajad (Eesti Krediidipanga pressiteade, 23. mai 2008)

 Triin Kask (Tartu Ülikool) – doktoritöö kirjutamiseks majandusteaduse alal;
 Marili Männik (Estonian Business School) – magistritöö kirjutamiseks ärijuhtimise alal;
 Margit Vaaks (Tallinna Tehnikaülikool) – magistritöö kirjutamiseks ärirahanduse ja arvestuse alal.

 2009 
Kolmandad Rein Otsasoni stipendiumid anti üle 22. mail 2009. Stipendiumi pälvisid:Stipendiaate huvitavad riigi ja ettevõtete rahaasjad (Eesti Krediidipanga pressiteade, 22. mai 2009)
 Teele Alas (Tallinna Tehnikaülikool) – ärirahanduse magistriõpingute jätkamiseks ja enesetäienduseks Amsterdami Ülikoolis;
 Madis Reinumägi (Tallinna Tehnikaülikool) – ärirahanduse magistriõpingute jätkamiseks ja enesetäienduseks Reykjaviki Ülikoolis;
 Oliver Lukason (Tartu Ülikool) – doktoritöö kirjutamiseks ettevõtete pankrottide ja saneerimise teemal.

 2010 
Neljandad Rein Otsasoni stipendiumid kuulutati välja 24. mail 2010. Stipendiumi pälvisid:Rein Otsasoni Fond sõelus välja parimad noorteadurid (Eesti Krediidipanga pressiteade, 24. mai 2010)

 Ave Lepik (Tartu Ülikool) – majandusinnovatsiooni alasteks magistriõpinguteks;
 Eeva Mauring (Helsingi Ülikool) – mikromajanduslike protsesside uurimiseks matemaatiliste meetoditega magistriõppe raames;
 Madli Pindmaa (Copenhagen Business School) – rahanduse ja strateegilise juhtimise alasteks magistriõpinguteks.

 2011 
Viiendad Rein Otsasoni stipendiumid kuulutati välja 24. mail 2011. Stipendiumi pälvisid kolm doktoranti:Rein Otsasoni Fond toetas taas noorteadureid (Eesti Krediidipanga pressiteade, 24. mai 2011)
 Aleksei Netšunajev (European University Institute) – uurimistööks makroökonomeetriliste mudelite alal;
 Indrek Seppo (Tartu Ülikool) – uurimistööks intellektuaalse omandi õiguste kaitse alal;
 Andres Kuusik (Tartu Ülikool) – turundusalaseks uurimis- ja õppetegevuseks.

 2012 
Kuuendad Rein Otsasoni stipendiumid kuulutati välja 24. mail 2012. Stipendiumi pälvisid:Rein Otsasoni Fondi 2000-eurosed stipendiumid leidsid omanikud (Eesti Krediidipanga pressiteade, 28. mai 2012)
 Priit Jeenas (Barcelona Graduate School of Economics) – majandustsüklite ja -šokkide uurimiseks väikestes avatud majandustes magistriõppe raames;
 Evelin Viilmann (Tallinna Tehnikaülikool) – Eesti avaliku sektori palku käsitleva magistritöö kirjutamiseks;
 Kärt Rõigas (Tartu Ülikool) – doktoriõpingute jätkamiseks statistika valdkonnas.

 2013 
Seitsmendad Rein Otsasoni stipendiumid kuulutati välja 24. mail 2013. Stipendiumi pälvisid:Rein Otsasoni Fond andis välja 2000-eurosed stipendiumid (Eesti Krediidipanga pressiteade, 24. mai 2013)
 Aleksei Fimaier (Tallinna Tehnikaülikool) – optsioonistrateegiate uurimiseks ärirahanduse magistrantuuris;
 Anne Põder (Eesti Maaülikool) – maamajanduse ökonoomika doktorant;
 Eneli Kindsiko (Tartu Ülikool) – organisatsiooniteooria uurimiseks kõrgkoolide juhtimise kontekstis majandusteaduse doktoriõppe raames.

 2014 
Kaheksandad Rein Otsasoni stipendiumid kuulutati välja 23. mail 2014. Stipendiumi pälvisid:Rein Otsasoni Fond andis taas välja 2000-eurosed stipendiumid (Eesti Krediidipanga pressiteade, 23. mai 2014)
 Karoline Jostov (Bocconi Ülikool / Stockholm School of Economics) – raamatupidamise, rahanduse ning ettevõtete ühinemiste ja ülevõtmiste uurimiseks magistriõppes;
 Sten Sonts (HEC Paris) – rahanduse ja makromajanduse magistriõpingute jätkamiseks;
 Jürgen Kaevats (Stockholm School of Economics) – ettevõtete rahanduse uurimiseks magistriõppes.

 2015 
Üheksandad Rein Otsasoni stipendiumid kuulutati välja 24. mail 2015. Stipendiumi pälvisid:
 Martin Lumiste (Toulouse'i ülikool);
 Sven Sabas (London School of Economics);
 Heili Hein (Tallinna Tehnikaülikool).

 Viited 

 Välislingid 
 Rein Otsasoni Fondi veebileht

Kategooria:Eesti sihtasutused